קתרינה ג'ונסון-תומפסון

קתרינה ג'ונסון-תומפסון (באנגלית: Katarina Johnson-Thompson; נולדה ב-9 בינואר 1993) היא אתלטית בריטית המתחרה בקרב שבע, קפיצה לרוחק וקפיצה לגובה. סגנית אלופה אולימפית (פריז 2024), אלופת העולם (דוחה 2019, בודפשט 2023) בקרב שבע, אלופת העולם (ברמינגהאם 2018 ופעמיים אלופת אירופה באולם בקרב חמש (פראג 2015, גלאזגו 2019). סגנית אלופת העולם באולם בקפיצה לרוחק (סופוט 2014). שיאנית בריטניה בקרב שבע, בקפיצה לגובה, בקפיצה לרוחק באולם ובקרב חמש. ג'ונסון-תומפסון נולדה בליברפול, בת יחידה להוריה. אביה ריצ'רד הוא מאיי בהאמה ואמה טרייסי אנגליה שעבדה כרקדנית במולן רוז' בפריז. בילדותה דחפה אותה אמה להתאמן בבלט אך ג'ונסון-תומפסון בחרה לעסוק בספורט. משנת 2008 היא מתאמנת תחת הדרכתו של מייק הולמס. ב-2009 זכתה במדליית זהב בקרב שבע באליפות העולם לנוער עד גיל 18, ב-2012 זכתה במדליית זהב בקפיצה לרוחק בתוצאה של 6.81 מטר באליפות העולם עד גיל 20. באולימפיאדת לונדון סיימה במקום ה-15 בקרב שבע בשיא בריטי עד גיל 20 של 6,267 נקודות. ג'ונסון תומפסון זכתה במדליית זהב בקרב שבע באליפות העולם עד גיל 23 בתוצאה של 6,215 נקודות. באליפות העולם שנערכה בחודש אוגוסט בבייג'ינג, סיימה במקום החמישי בקרב שבע בשיא אישי של 6,449 נקודות. באליפות העולם באתלטיקה באולם, ג'ונסון תומפסון זכתה במדליית כסף בקפיצה לרוחק בשיא אישי של 6.81 מטר אחרי המנצחת אלואיז לזור מצרפת (6.85 מטר). באליפות אירופה באולם שנערכה בפראג, היא זכתה במדליית זהב בקרב חמש בשיא בריטי ושיא אליפות חדש של 5,000 נקודות, התוצאה השנייה בטיבה בהיסטוריה לאחר שיא העולם של נטליה דוברינסקה. לאחר האליפות נאלצה לעבור ניתוח בברכה. באליפות העולם סיימה במקום ה-28 בקרב שבע לאחר שפסלה בכל ניסיונותיה בקפיצה לרוחק. בתחרות הקפיצה לרוחק סיימה במקום ה-11 בתוצאה של 6.63 מטר. באולימפיאדת ריו סיימה במקום השישי בקרב שבע בתוצאה של 6,523 נקודות. במהלך התחרות קבעה שיא בריטי בקפיצה לגובה של 1.98 מטר, תוצאה שהייתה גם הטובה ביותר במקצוע זה במסגרת קרב שבע (השיא נשבר על ידי נפיסטו ת'יאם ב-2018). באליפות העולם סיימה במקום החמישי בקרב שבע בתוצאה של 6558 נקודות. בגמר תחרות הקפיצה לגובה סיימה במקום החמישי בתוצאה של 1.95 מטר. באליפות העולם באולם זכתה במדליית זהב בתוצאה של 4750 נקודות. במשחקי חבר העמים 2018 זכתה במדליית זהב בקרב שבע בתוצאה של 6255 נקודות. באליפות אירופה באתלטיקה 2018 זכתה במדליית כסף בשיא אישי של 6759 נקודות לאחר המנצחת נפיסטו ת'יאם. באליפות אירופה באולם שנערכה בגלאזגו, זכתה ג'ונסון תומפסון במדליית הזהב בקרב חמש בתוצאה של 4983 נקודות. במהלך התחרות היא קבעה שני שיאי אליפות חדשים לקרב חמש, בקפיצה לגובה בתוצאה של 1.96 מטר ובריצת 800 מטר בתוצאה של 2:09.13 דקות. במאי 2019 שיפרה את שיאה האישי בקרב שבע וקבעה תוצאה של 6,813 נקודות. באליפות העולם זכתה במדליית זהב בשיא בריטניה של 6,981 נקודות, במהלך התחרות שיפרה את שיאיה האישים בריצת 100 מטר משוכות, בהדיפת כדור ברזל, הטלת כידון וריצת 800 מטר. באולימפיאדת טוקיו פרשה במהלך התחרות עקב פציעה. באליפות העולם באתלטיקה 2022 סיימה במקום השמיני בתוצאה של 6,222 נקודות. בחודש מאי זכתה במקום השני בתחרות בגוציס, עם 6,556, אחרי אנה הול. באוגוסט 2023 זכתה שוב בזהב באליפות העולם בבודפשט, בתוצאה של 6,740, עוקפת את אנה הול ב-20 נקודות בלבד. בתחרות זו אף שיפרה את שיאה האישי בריצת 800 מטר לתוצאה של 2:05.63 שניות. באולימפיאדת פריז זכתה במדליית כסף בתוצאה של 6844 נקודות לאחר נפיסטו ת'יאם (6880 נקודות). ריצת 100 מטר משוכות: 13.09 שניות (2019) קפיצה לגובה: 1.98 מטר (2016), שיא בריטניה הדיפת כדור ברזל: 14.44 מטר (2024) ריצת 200 מטר: 22.79 שניות (2016) קפיצה לרוחק: 6.92 מטר (2014) הטלת כידון: 46.14 מטר (2023) ריצת 800 מטר: 2:04.90 דקות (2024) קרב שבע: 6,981 נקודות (2019), שיא בריטניה ושיא חבר העמים ריצת 60 מטר משוכות: 8.18 שניות, 2015 קפיצה לגובה: 1.97 מטר, 2015, שיא בריטניה קפיצה לרוחק: 6.93 מטר, 2015, שיא בריטניה ושיא חבר העמים עד 2017 הדיפת כדור ברזל: 13.15 מטר, 2019 ריצת 800 מטר: 2:09.13 דקות, 2019 קרב חמש: 5,000 נקודות, 2015, שיא בריטניה ושיא חבר העמים מדיה וקבצים בנושא קתרינה ג'ונסון-תומפסון בוויקישיתוף אתר האינטרנט הרשמי של קתרינה ג'ונסון-תומפסון (באנגלית) קתרינה ג'ונסון-תומפסון, ברשת החברתית פייסבוק קתרינה ג'ונסון-תומפסון, ברשת החברתית אקס (טוויטר) קתרינה ג'ונסון-תומפסון, ברשת החברתית אינסטגרם קתרינה ג'ונסון-תומפסון, באתר הוועד האולימפי הבין-לאומי קתרינה ג'ונסון-תומפסון, באתר olympedia.org קתרינה ג'ונסון-תומפסון, באתר התאחדות האתלטיקה הבין-לאומית קתרינה ג'ונסון-תומפסון, באתר ליגת היהלום קתרינה ג'ונסון-תומפסון, באתר Track and Field (נשים) קתרינה ג'ונסון-תומפסון באתר התאחדות האתלטיקה הבריטית Katarina Johnson-Thompson is fighting for Olympics spot after World Championship heartbreak... 'I am still beating myself up over those foul jumps', דיילי מייל, 24 במאי 2015 קתרינה ג'ונסון-תומפסון באתר thepowerof10 התוצאות שקבעה ג'ונסון-תומפסון בקפיצה לגובה ובריצת 800 מטר, במהלך תחרות קרב חמש, הן התוצאות הכי טובות שקבעה אתלטית אירופית באליפות אירופה באולם בקפיצה לגובה ובריצת 800 מטר תוך כדי תחרות קרב חמש באליפות אירופה באתלטיקה באולם, בשונה משיא אליפות לקפיצה לגובה ושיא אליפות בריצת 800 מטר.